Izziņa par atzinumos sniegtajiem iebildumiem par Ministru kabineta rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 59.0 versija)”

|  |  |
| --- | --- |
|  |  |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  | **Latvijas Pašvaldību savienība**  **08.03.2021.** (Lielā apjomā dēļ pilnus iebilduma aprakstus skatītLPS08.03.2021.atzinumā, datne: LPS\_ID16561\_NES.docx) |  | **Latvijas Pašvaldību savienība**  **22.03.2021.** (Lielā apjomā dēļ pilnus iebilduma aprakstus skatīt22.04.2021. LPSatzinumā, datne: LPS\_ID17468\_NES) |  |
|  | Neattiecas uz saskaņošanai nosūtīto Ministru kabineta (turpmāk – MK) rīkojuma projekta redakciju | Ir būtiska atšķirība starp atkalizmantojamajiem datiem, kas pieejami tikai tiem, kas atbilstoši normatīvajiem aktiem tos drīkst izmantot, un atvērtajiem datiem, kuriem piekļūt var ikviens, lūdzam precizēt projekta sasniedzamos rādītājus, nosakot datu kopu skaitu, kas būs atvērtie brīvpiekļuves dati, kā arī datu kopu skaitu, kas būs tikai atkalizmantojamas, atbilstoši normatīvajos aktos noteiktajām tiesībām lietot šos datus. | **Nav ņemts vērā**  MK rīkojuma pielikumā norādītie iznākuma rādītāji netiks mainīti, jo atbilstoši metodikai par projektu iekļaušanu IKT mērķarhitektūrā, kas apstiprināta ar Vides aizsardzības un reģionālās attīstības ministrijas (turpmāk – VARAM) 30.10.2017. rīkojumu Nr. 163, MK rīkojuma pielikums ir projekta detalizētā apraksta kopsavilkuma daļa, kurā iznākuma rādītājos norādāms atkalizmatojamo datu kopu skaits.  Skaidrojam, ka projekta detalizētajā aprakstā un tā *excel* pielikumā ir norādīts datu pieejamības līmenis, kā arī norādīti izņēmumi, kurām datu kopām pieejamības līmeni nosaka normatīvie akti.  Atkārtotajā saskaņošanā LPS iebildumu papildināja ar papildu prasību pievienot MK protokollēmumu, kurā VARAM jānodrošina visos valsts pārvaldes īstenotajos un īstenojamajos informāciju tehnoloģiju projektos atkalizmantojamo datu kopu precīzu dalījumu.  Skaidrojam, ka Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektos jau tiek nodrošināta prasība projektu īstenotājiem detalizētā projekta apraksta excel pielikuma sadaļā “Datu kopas” norādīt datu pieejamības līmeni:   * vai datu kopa būs pieejama brīvai (bezmaksas) atkārtotai izmantošanai bez ierobežojumiem, * vai datu kopa būs ierobežota izmantošanai tikai publiskās pārvaldes iestādēs uz līgumattiecību pamata, uz kuru pamata tiek noteikti datu piekļuves tehniskie ierobežojumi, * vai datu kopa izmantojama privātajā un komercsektorā un to lietošanu un piekļuvi datu kopai ierobežo licences nosacījumi vai līgumattiecības. | **LPS uztur iebildumu un to papildina:**  Tā kā pati VARAM ir pasludinājusi, ka attiecībā uz valsts pārvaldes datiem jānodrošina princips “atvērts pēc noklusējuma”, tad ir būtiski arī visos IT projektos identificēt datu kopas, kas tiešām būs atvērtas un kurām varēs brīvi piekļūt jebkurš no tām datu kopām, kuras būs tikai atkal izmantojamas, ja kādā normatīvajā aktā būs paredzētas specifiskas tiesības lietot konkrēto datu kopu, lūdzam pievienot šādu Ministru kabineta protokollēmuma projektu:  “Vides aizsardzības un reģionālās attīstības ministrijai nodrošināt visos valsts pārvaldes īstenotajos un īstenojamajos informāciju tehnoloģiju projektos atkalizmantojamo datu kopu precīzu dalījumu:  - datu kopās, kas būs atvērtie brīvpiekļuves un bezmaksas dati bez izmantošanas ierobežojumiem;  - datu kopās, kas būs atkalizmantojami tikai atbilstoši specifiskiem normatīvajiem aktiem;  - datu kopās, kas būs atkalizmantojamas tikai publiskās pārvaldes iekšpusē, atbilstoši normatīvajiem aktiem.” | MK rīkojuma projekta redakcija netiek mainīta |
|  | Neattiecas uz saskaņošanai nosūtīto MK rīkojuma projekta redakciju | Datu kopās (datne “oData\_kopa\_VID”) diemžēl **kļūdaini ir norādīts**, ka it kā likuma “Par nodokļiem un nodevām 22.pants **neatļauj publiskot un atvērt datus par nodokļu parādiem**, lūdzam to labot. Vienlaikus lūdzam papildināt datu kopu sarakstu, kas būs pieejama brīvai (bezmaksas) atkārtotai izmantošanai bez ierobežojumiem, **ar datu kopu par nodokļu parādiem**.  Vēršam uzmanību, ka jau šobrīd šie dati ir publiski VID mājas lapā, jo likuma “Par nodokļiem un nodevām 22.pants neparedz šo datu konfidencialitāti:  “(1) Nodokļu administrācijas ierēdnim (darbiniekam), ja šā panta otrajā daļā nav noteikts citādi, aizliegts izpaust par nodokļu maksātāju bez viņa piekrišanas jebkādu informāciju, kas šim ierēdnim (darbiniekam) kļuvusi zināma, pildot dienesta (darba) pienākumus, **izņemot:**  1) **informāciju par nodokļu maksātāja nodokļu parādiem**, kas izveidojušies nodokļu revīzijas (audita) vai datu atbilstības pārbaudes rezultātā vai nodokļu maksājumu kavējuma dēļ, norādot nodokļa parāda lielumu, nodokļu maksātāja nosaukumu vai vārdu, uzvārdu un reģistrācijas kodu” | **Nav ņemts vērā**  Valsts ieņēmumu dienesta (turpmāk – VID) Maksājumu administrēšanas informācijas sistēmas Normatīvo aktu izstrādes darba grupa ir izvērtējusi šo iebildumu un secinājusi, ka likuma “Par nodokļiem un nodevām” 22. pants par nodokļu parādu datu izpaušanu jāskata sasaistē ar 18. panta 5.daļu, kurā norādīti minētās informācijas izmantošanas mērķi un veids, kādā šī informācija var tikt pieprasīta. Līdz ar to, augstāk minētās datu kopas publicēšana un atvēršana to brīvai (bezmaksas) atkārtotai izmantošanai bez ierobežojumiem nebūtu atbilstoša pašreiz aktuālajam normatīvajam regulējumam.  Papildus par minētā iebilduma atbilstību Vispārīgajai datu aizsardzības regulai (turpmāk – regula) no Latvijas Republikas tiesību aktu normām izriet, ka, lai tiktu nodrošināta normatīvajos aktos noteikto tiešās pārvaldes iestāžu un pašvaldību funkciju izpilde, kā arī komercdarbības vides drošības, godīgas konkurences un labprātīgas nodokļu (nodevu) saistību izpildes veicināšana, VID atbilstoši regulas 6.panta c) un e) apakšpunktam ir tiesīgs un tam ir pienākums informāciju par nodokļu maksātājiem, kuru nodokļu parāda summa pārsniedz 150 euro, iekļaut VID administrēto nodokļu (nodevu) parādnieku datubāzē un nodrošināt piekļuvi tai tikai atbilstoši likuma “Par nodokļiem un nodevām” 18.panta piektajā daļā noteiktajam, neparedzot un nenodrošinot piekļuvi minētajai informācijai citos veidos un citā apjomā.  Apstāklis, ka fiziskas personas dati jau ir publiski pieejami, kā tas minēts Latvijas pašvaldību savienības vēstulē, neizslēdz regulas 5.panta a) un b) apakšpunktā minēto personas datu apstrādes principu prasību izpildes nepieciešamību attiecībā uz jaunu tiesisko pamatu un apstrādes nolūku. | **LPS uztur iebildumu un norāda:**  LPS konceptuāli nepiekrīt izziņā paustajam, ka it kā nodokļu administrācijai nebūtu tiesību publiskot nodokļu parādus, turklāt nodokļu parādu nepubliskošana ir pretrunā ar valsts realizēto politiku nodokļu parādu iekasēšanā. |  |
|  | Neattiecas uz saskaņošanai nosūtīto MK rīkojuma projekta redakciju | Lūdzam pievienot šādu **Ministru kabineta protokollēmuma projekta punktu:**  **“Finanšu ministrijai (Valsts ieņēmumu dienestam) līdz \_\_\_\_\_\_\_\_\_\_\_ iesniegt Ministru kabinetā grozījumus Ministru kabineta 2015. gada 22. septembra noteikumos Nr. 537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” ņemot vērā Latvijas Pašvaldību savienības rosinājumus, kā arī veicinot Valsts informācijas sistēmu likuma 6. panta otrā un trešā daļas kā arī Nekustamā īpašuma valsts kadastra likuma 55.panta trešās daļas īstenošanu praksē.”** | **Nav ņemts vērā**  Skaidrojam:  Šāda protokollēmuma punkta pievienošana nav attiecināma uz MK rīkojuma projektu. Vienlaikus informējam, ka atbilstoši panāktajai vienošanai 19. februāra sanāksmē VID iesaistīs Latvijas Pašvaldību savienību grozījumu MK noteikumos Nr. 537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” redakciju izstrādē, normatīvajos aktos noteiktajā kārtībā. | **LPS uztur iebildumu** |  |
|  | Neattiecas uz saskaņošanai nosūtīto MK rīkojuma projekta redakciju | Lūdzam pievienot šādu **Ministru kabineta protokollēmuma projekta punktu:**  **“Finanšu ministrijai (Valsts ieņēmumu dienestam) līdz \_\_\_\_\_\_\_ iesniegt Ministru kabinetā grozījumus normatīvajos aktos, kas veicinās iespējas ar automatizētām metodēm izmantot citās valsts informācijas sistēmās esošos datus nodokļu administrēšanā, jo īpaši par nodokļu maksātāja fiziskajām darbības vietām.”** | **Daļēji ņemts vērā**  Iebildumi ir skatāmi ārpus projekta tvēruma, jo  projektā paredzētais saturiskais ietvars, aktivitātes un finansējums nav pietiekams, lai risinātu papildus izvirzītās prasības datu apmaiņai ar citām sistēmām. Primāri jānodrošina, lai šobrīd izstrādē esošā Maksājumu administrēšanas informācijas sistēma būtu funkcionējoša, atbilstu spēkā esošajam normatīvajam regulējumam un varētu nodrošināt VID pakalpojumu sniegšanu.  Lai kopīgiem spēkiem virzītos uz vienas pieturas pakalpojumu īstenošanu, atbalstāma ir vienota starpresoru pakalpojuma izveide, kas integrētu gan saimnieciskās darbības adreses deklarēšanu, gan īres līguma reģistrēšanas pakalpojumu.  Mērķa sasniegšanai vispirms jāpanāk vienošanās ar iesaistītajām institūcijām un jāveic atbilstoši nepieciešamie grozījumi normatīvajos aktos, lai secīgi paredzētu resursus un noteiktu prasības nākamo periodu investīciju tehnoloģisko risinājumu attīstības projektos, tā īstenojot izmaiņas iesaistīto iestāžu informācijas sistēmās un organizētu datu nodošanas vai saņemšanas procesus starp iestādēm.  Tā kā priekšlikumu par datu automatizētu kombinēšanu, identificētu nepieciešamās izmaiņas normatīvajā regulējumā un tehniskajos risinājumos izvērtēšanai jāpiesaista attiecīgo jomu politiku veidojošās ministrijas un sistēmu turētāji, VARAM koordinēs šī vienreizes principa nodrošināšanu valsts pārvaldes informācijas sistēmu attīstības projektu saskaņošanas un uzraudzības procesa ietvaros. | **LPS uztur iebildumu:**  Tā kā izziņā netiek konceptuāli iebilsts pret nepieciešamību ar automatizētām metodēm izmantot citās valsts informācijas sistēmās esošos datus, LPS neredz pamatojumu šāda Ministru kabineta uzdevuma projekta nepievienošanai. |  |
|  | MK rīkojuma projekta pielikums | **Tāpēc lūdzam papildināt projektu ar sadaļu, kas pilnveidos EDS, atļaujot integrēt “pilnvarotā e-pakalpojumu” un vienlaikus EDS veicot atzīmes, ka persona EDS lietojusi nevis pati, bet ar pilnvarotās personas palīdzību**. Vai arī pievienot attiecīgu Ministru kabineta protokoluzdevuma projektu ar konkrētu termiņu - kādā šādi pilnveidojumi jāīsteno. | **Nav ņemts vērā**  Pilnvarotais e-pakalpojums ir pakalpojums, kuru fiziskas personas vārdā, pamatojoties uz pilnvarojumu, piesaka vienotā klientu apkalpošanas centra darbinieks, taču projekta “Nodokļu pakalpojumu automatizācija” ietvaros tiks izveidots proaktīvais pakalpojums - nodokļu pārmaksas automātiskā atmaksa, kur fiziskas personas iesaiste, jeb pakalpojuma pieteikšana nav nepieciešama. Līdz ar to EDS pilnveide pilnvaroto e-pakalpojumu integrācijai nav šī projekta tvērumā.  Atbilstoši VARAM un VID panāktajai konceptuālai vienošanai VID ieviesīs pilnvarotā e-pakalpojuma risinājuma iekļaušanu savās sistēmās, uzsākot tā izstādei nepieciešamās darbības normatīvajos aktos noteiktajā kārtībā. | **LPS uztur iebildumu un to papildina:**  Atkārtoti lūdzam papildināt projektu ar sadaļu, kas pilnveidos EDS, atļaujot integrēt “pilnvarotā e-pakalpojumu” un vienlaikus EDS veicot atzīmes, ka persona EDS lietojusi nevis pati, bet ar pilnvarotās personas palīdzību. Vai arī pievienot attiecīgu Ministru kabineta protokoluzdevuma projektu ar konkrētu termiņu - kādā šādi pilnveidojumi jāīsteno. |  |
|  | MK rīkojuma projekta pielikums | Atkārtoti lūdzam papildināt projektu ar detalizētu aprakstu – kādā veidā šiem iedzīvotājiem tiks paziņoti uz VID iniciatīvas pamata izdoti dokumenti, jo ir pilnīgi skaidrs, ka tos nevar paziņot VID EDS sistēmā, it īpaši- ja šie cilvēki nemāk lietot datoru, viedierīces un tos kā EDS lietotājus ir reģistrējuši konsultanti. Kā arī ir virkne cilvēku, kuri lai arī prot tos lietot, tomēr ne dators, ne viedierīce nav pieejami viņiem ikdienā.  Tādejādi atkārtoti lūdzam paredzēt projektā risinājumu uz VID iniciatīvas pamata izdotu dokumentu, t.sk. automātiskas IIN atmaksas paziņošana fiziskajām personām, kas nelieto datorus vai viedierīces, bet kuras tikai ar konsultantu palīdzību kļuvušas par EDS lietotājām, bet faktiski EDS nelieto.  LPS ieskatā labākais risinājums attiecībā pret personām, kas nemāk lietot datorus un viedierīces, būtu horizontāls: visa publiskā pārvalde pāriet uz pilnībā elektronisku dokumentu apriti, visus elektroniskos dokumentus nosūtot uz Oficiālās elektroniskās adreses informācijas sistēmu, sistēmas pārzinis elektroniskos dokumentus, kuru adresāts nav aktivizējis oficiālās elektroniskās adreses lietojumu, automatizēti (iespējams ārpakalpojumā) pārvērš papīra dokumenta atvasinājumā, kuru nosūta adresātam uz tā deklarēto adresi. Tā kā šāds risinājums tieši skar arī VID projekta ietvaros veidojamos procesus (kā informēt, ka jāpaziņo bankas konts nodokļa atmaksai), lūdzam pievienot šādus **divus Ministru kabineta protokollēmuma projekta punktus:**  **“Vides attīstības un reģionālās attīstības ministrijai līdz \_\_\_\_\_\_\_\_\_ iesniegt Ministru kabinetā normatīvo aktu projektus paredzot publiskās pārvaldes pāreju uz pilnībā elektronisku dokumentu apriti, visus elektroniskos dokumentus nosūtot uz Oficiālās elektroniskās adreses informācijas sistēmu, sistēmas pārzinim nodrošinot korespondences, kuru adresāts nav aktivizējis oficiālās elektroniskās adreses lietojumu, automatizētu pārvēršanu papīra dokumenta atvasinājumā, to nosūtot adresātam uz tā deklarēto adresi. Vienlaikus Vides aizsardzības un reģionālās attīstības ministrijai uzdot izstrādāt atbilstošu tehnoloģisko risinājumu.**  **Līdz publiskās pārvaldes pilnīgai pārejai uz elektronisku dokumentu apriti, Valsts ieņēmumu dienestam nodrošināt fiziskajām personām, kas nav saimnieciskās darbības veicējas, dokumentu paziņošanu Paziņošanas likumā noteiktajā vispārējā kārtībā, ja vien minētās personas nav nepārprotami piekritušas dokumentu paziņošanai tikai Valsts ieņēmumu dienesta elektroniskās deklarēšanas sistēmā.”** | **Daļēji ņemts vērā**  Projektā paredzētais saturiskais ietvars, aktivitātes un finansējums nav pietiekams, lai risinātu iebildumā minēto.  Lai nodrošinātu EDS iespēju fiziskajām personām iesniegt deklarāciju ar konsultanta palīdzību, nekļūstot automātiski par EDS lietotāju, VID, iekļaujoties horizontālā risinājuma pilnveidē valsts pārvaldes pakalpojumiem, īstenos pilnvarotā  e-pakalpojumu, kuru fiziskas personas vārdā, pamatojoties uz pilnvarojumu, pieteiktu klientu apkalpošanas centra darbinieks, ja fiziskai personai nav pieejami personas elektroniskās identifikācijas līdzekļi.  VARAM ieskatā, ir svarīgi izveidot vienotu valsts politiku, lai tiesiski un praktiski nodrošinātu, ka digitāli atstumtām personām tiktu saglabāta iespēja analogam sadarbības formātam, piemēram, iesniegumu vai dokumentu iesniedzot papīra formātā. VARAM šo jautājumu plāno ietvert vienotajā valsts pārvaldes pakalpojumu pārvaldības politikā, kuras izstrāde ir paredzēta līdz 2021. gada beigām. VARAM ir uzsācis sadarbību ar VID par EDS pakalpojumu sniegšanu pilnvarotajā režīmā, nodrošinot visaptverošu klātienes atbalstu iedzīvotājiem, kuriem kādu iemeslu dēļ ir ierobežotas iespējas izmantot digitālo vidi un e-pakalpojumus (interneta pieejamība, digitālās prasmes, piekļūstamības prasības u.c.). Lai e-pakalpojumus varētu saņemt arī tie iedzīvotāji, kuri neizmanto eID karti ar elektronisko parakstu vai internetbanku, ir izstrādāts īpašs risinājums – e-asistents jeb pilnvarotais e-pakalpojums. | **LPS uztur iebildumu** |  |
|  | Neattiecas uz saskaņošanai nosūtīto MK rīkojuma projekta redakciju | Lūdzam pievienot šādu **Ministru kabineta protokollēmuma projekta punktu**:  **“Ekonomikas ministrijai (Centrālajai statistikas pārvaldei) līdz \_\_\_\_\_\_\_\_\_\_\_ mainīt statistiskos pārskatus, kurus vāc no respondentiem, izslēdzot jebkuru datu lauku, kuru ir iespējams iegūt no valsts informācijas sistēmās jau pieejamajiem datiem, prioritāri – Valsts ieņēmumu dienestā iesniedzamajiem datiem. Apkopot visus gadījumos, kad statistiskajām vajadzībām ir nepieciešami dati, kas ir līdzīgi valsts informācijas sistēmās jau pieejamajiem datiem, bet nav pilnībā izmantojami statistiskajiem mērķiem, kā arī izvērtēt iespējamību precizēt valsts informācijas sistēmās pieejamos datus, lai tos būtu iespējams izmantot arī statistiskajām vajadzībām.**” | **Ņemts vērā**  Iebildumi ir skatāmi ārpus projekta tvēruma, jo projektā paredzētais saturiskais ietvars, aktivitātes un finansējums nav pietiekams, lai risinātu papildus izvirzītās prasības, – projekta tvērumā nav identificētas jaunas datu kategorijas, kuras papildinātu esošo datu apmaiņu ar Centrālo statistikas pārvaldi.  Izprotot to, ka, nodokļu maksātājiem sniedzot līdzīgu informāciju vairākās iestādēs, tiek radīts administratīvais slogs, VID, izvērtējot iebildumu, konstatēja, ka analogs pasākums ir ticis īstenots “Uzņēmējdarbības vides pilnveidošanas pasākumu plāna 2019.–2022.gadam” (turpmāk – EM plāns) ietvaros. Minētā plāna 4.5.1. apakšpunkts paredz veikt darbības, kuru rezultātā tiktu novērsta nodokļu deklarācijās un citos pārskatos norādāmās informācijas pārklāšanās un nodrošināta tajos ietverto datu sinhronizācija. Atbilstoši Informatīvajam ziņojumam par Uzņēmējdarbības vides pilnveidošanas pasākumu plānā iekļauto uzdevumu izpildi uz 2020. gada 29. februāri visi 4.5.1. apakšpunktā norādītie uzdevumi bija uzskatāmi par izpildītiem, un saskaņā ar MK 2020. gada 13. marta sēdes protokola Nr. 15 29.§ noteikto uzdevumu CSP katru gadu (2019., 2020. un 2021. gadā) līdz 1. martam uzdots apkopot un līdz 1. aprīlim savā tīmekļa vietnē publicēt informāciju par ziņojumā minēto pasākumu īstenošanu iepriekšējā gadā. VID sazinājās ar LPS, atsaucoties uz EM plānu, un lūdza identificēt konkrētus datu pārklāšanās gadījumus, kas nav izvērtēti šī plāna ietvaros. LPS sniegtajā atbildē tika norādīts uz vairākiem VID un CSP iesniedzamajos pārskatos norādāmās informācijas pārklāšanās gadījumiem CSP dokumentā “Pārskats par darbu”. Secīgi VID nosūtīja aicinājumu Ekonomikas ministrijai, gatavojot attīstības plānošanas dokumentus nākamajam periodam uzņēmējdarbības vides pilnveidošanas jomā, iekļaut uzdevumu mazināt administratīvo slogu uzņēmējiem un izvērtēt, kādi pārskati vairs netiks pieprasīti no juridiskajām personām valsts statistikas vajadzībām, un saskaņot atbilstošu protokollēmuma punktu. | **LPS uztur iebildumu** | MK rīkojuma projekts ir papildināts ar MK sēdes protokollēmuma projektu, kura 2. punktā paredzēts:  “Ekonomikas ministrijai, sagatavojot attīstības plānošanas dokumentus nākamajam periodam Uzņēmējdarbības vides pilnveidošanas jomā, iekļaut uzdevumu mazināt administratīvo slogu uzņēmējiem un izvērtēt kādas atskaites netiks pieprasītas no juridiskajām personām valsts statistikas vajadzībām, nodrošinot informāciju no valsts informācijas sistēmās jau pieejamajiem datiem” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 5.03.2021. un 16.04.2021. | |
|  |  | |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība, Latvijas Lielo pilsētu asociācija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Latvijas Pašvaldību savienība |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | MK rīkojuma projekta | **Finanšu ministrijas iebildums:**  1. Lūdzam rīkojuma projekta 1.punktā summu norādīt kā veselu skaitli bez cipariem aiz komata. | **Ņemts vērā** | MK rīkojuma projektā 1. punktā norādīts vesels skaitlis 2 700 000 *euro.* |
|  | MK rīkojuma projekta 5. punkts | **Finanšu ministrijas iebildums:**  2. Ņemot vērā, ka budžeta līdzekļu ietaupījums 25 818 euro apmērā izveidosies tieši projekta “Nodokļu pakalpojumu automatizācija” (turpmāk – projekts) īstenošanas rezultātā, līdz ar to tas ir viennozīmīgi novirzāms projekta uzturēšanas izdevumu segšanai. Lūdzam rīkojuma projekta 5.punktu izteikt šādā redakcijā:  “5. Pēc projekta pabeigšanas noteikt projekta uzturēšanas izmaksas, sākot ar 2024.gadu, ne vairāk kā 270 000 euro gadā, tai skaitā:  5.1. 25 818 euro segt no Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” pieejamiem līdzekļiem;  5.2. 244 182 euro Finanšu ministrijai normatīvajos aktos noteiktajā kārtībā pieprasīt papildus.”  Vienlaikus lūdzam veikt attiecīgās izmaiņas arī anotācijas III sadaļā “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa). | **Ņemts vērā** | MK rīkojuma projekta 5. punkts izteikts šādā redakcijā:  “5. Pēc projekta pabeigšanas noteikt projekta uzturēšanas izmaksas, sākot ar 2024.gadu, ne vairāk kā 270 000 euro gadā, tai skaitā:  5.1. 25 818 euro segt no Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” pieejamiem līdzekļiem;  5.2. 244 182 euro Finanšu ministrijai normatīvajos aktos noteiktajā kārtībā pieprasīt papildus.”  Anotācijas III sadaļā papildināts teikums par uzturēšanas izmaksām šādā redakcijā:  “IKT risinājumu uzturēšanas izmaksas sākot ar 2024.gadu plānotas 270 000 *euro* gadā (10% no projekta apjoma 2 700 000 *euro*), no kurām 25 818 *euro* tiks segtas no Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” pieejamiem līdzekļiem un 244 182 *euro* Finanšu ministrija normatīvajos aktos noteiktajā kārtībā pieprasīs papildus.” |
| 3. | Anotācijas I sadaļa 2. punkts | **Finanšu ministrijas iebildums:**  3. Lūdzam norādīt savstarpēji atbilstošu informāciju, ņemot vērā, ka anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādīts, ka projektā tiks pilnveidoti 3 pakalpojumi un izveidotas 11 datu kopas publicēšanai atkalizmantojamo datu formātos, savukārt rīkojuma pielikumā tabulā “Projekta iznākuma rādītāji” norādīta atšķirīga informācija – pilnveidoti 6 e-pakalpojumi un izveidotas 12 datu kopas publicēšanai atkalizmantojamo datu formātos. | **Ņemts vērā** | Anotācijas I sadaļas 2. punktā precizēts:  “…pilnveidojot 7 darbības procesus, pilnveidojot 6 e-pakalpojumus, izveidojot 1 proaktīvu e-pakapojumu, kā arī izveidojot 12 datu kopas publicēšanai atkalizmantojamo datu formātos.” |
| 4. | Anotācijas III sadaļa | **Finanšu ministrijas iebildums:**  4. Lūdzam precizēt anotācijas III sadaļu atbilstoši MK instrukcijai Nr.19 aktuālajam pielikumam, nesvītrojot noteiktajā formā paredzētās rindas, kā arī precizēt norādītos gadus, ņemot vērā, ka n-gads ir 2021.gads, un finansiālo ietekmi norādīt korektajās ailēs. | **Ņemts vērā** | Anotācijas III sadaļa atbilstoši precizēta |
| 5. | Anotācijas III sadaļa 8. punkts | **Finanšu ministrijas iebildums:**  5. Lūdzam precizēt anotācijas III sadaļas 8.punktā “Cita informācija” sniegto informāciju, ņemot vērā, ka no normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” tiks pieprasīts finansējums visa projekta īstenošanai, ne tikai līdzfinansējumam. | **Ņemts vērā** | Anotācijas III sadaļas 8. punkts atbilstoši precizēts |
|  |  | **Latvijas Pašvaldību savienība (08.03.2021.)** |  |  |
| 6. | Neattiecas uz saskaņošanai nosūtīto MK rīkojuma projekta redakciju | [8] Tā kā valsts strādā pie dzīvojamo māju īres regulējuma un īres reģistra izveides, kā arī atbilstoši sanāksmē panāktajām norunām un Valsts informācijas sistēmu likuma 6. panta otrā un trešā daļai, lūdzam pievienot **Ministru kabineta protokollēmuma projekta punktu:**  **“Vides aizsardzības un reģionālās attīstības ministrijai nodrošināt koordinējošo lomu un paredzēt resursus tehnoloģisko risinājumu attīstības projektos, lai izveidotu vienota starpresoru pakalpojuma izveidi, kas integrētu gan saimnieciskās darbības adreses deklarēšanu, gan īres līguma reģistrēšanas pakalpojumu atbilstoši informācijas iesniegšanas vienreizes principam, neliekot līdzīga satura datus iesniegt vairākām institūcijām, attiecīgi iesniedzot nepieciešamos grozījumus normatīvajos aktos.”**  Vienlaikus ceram, ka VID īstenos šā gada 19.februāra sanāksmē panāktās norunas un tuvākajā nākotnē informēs LPS par papildus datiem par iedzīvotāju ienākuma nodokli, kas saistīti ar pāreju no naudas plūsmas uzskaites principa uz uzkrājuma principu (t.sk. atbilstoši likuma “Par iedzīvotāju ienākuma nodokli” 25. un 26. panta nosacījumiem). | **Ņemts vērā** | MK rīkojuma projekts ir papildināts ar MK protokollēmuma projektu, kura 3. punktā paredzēts:  “Vides aizsardzības un reģionālās attīstības ministrijai nodrošināt koordinējošo lomu tehnoloģisko risinājumu attīstības projektos, lai izveidotu vienota starpresoru pakalpojuma izveidi, kas integrētu saimnieciskās darbības adreses deklarēšanu un īres līguma reģistrēšanas pakalpojumu atbilstoši informācijas iesniegšanas vienreizes principam, neliekot līdzīga satura datus iesniegt vairākām institūcijām.” |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Āris Dzērvāns

|  |
| --- |
| (par projektu atbildīgās amatpersonas vārds un uzvārds) |
| Valsts sekretāra vietnieks digitālās transformācijas jautājumos |
| (amats) |
| 67026535 |
| (tālruņa un faksa numurs) |
| [aris.dzervans@varam.gov.lv](mailto:aris.dzervans@varam.gov.lv) |
| (e-pasta adrese) |